Νίκος Φιλανδαράκης

Ο Νίκος Φιλανδαράκης (1 Ιουλίου 1986) είναι Έλληνας αθλητής του στίβου, από την Ιεράπετρα. Αγωνίζεται στα 110μ. εμπόδια και στο μήκος. Το 2005 ήταν 4ος στους πανευρωπαϊκούς αγώνες εφήβων και νεανίδων. Ομάδα του αρχικά ήταν ο ΓΣ Λιβυκός Ιεράπετρας ενώ το 2008 πήρε μεταγραφή για την Ένωση Ατρομήτου Ρεθυμνιακού με τα χρώματα της οποίας αγωνίζεται. 

 Σε εθνικό επίπεδο 
Τον Ιανουάριο του 2005 ο αθλητής του Λιβυκού πέτυχε πανελλήνιο ρεκόρ εφήβων με 7,92μ στα 60μ. με εμπόδια στην ημερίδα κλειστού στίβου, που έγινε στην Ιεράπετρα.Πανελλήνιο ρεκόρ εφήβων ο Φιλανδαράκης του Λιβυκού ΣΤΗΝ ΠΡΩΤΗ ΗΜΕΡΙΔΑ ΤΗΣ ΧΡΟΝΙΑΣ ΠΟΥ ΕΓΙΝΕ ΣΤΗΝ ΙΕΡΑΠΕΤΡΑ, εφημερίδα Πατρίς, ηλεκτρονική έκδοση, 10-1-2005, ανάκτηση 7-4-2015.
Ατομικά του ρεκόρ είναι 7.80μ στο μήκος και 13.90 στα 110μ. με εμπόδια. Την επίδοση εκείνη πέτυχε στις 10 Ιουνίου 2005 στο Πανελλήνιο Πρωτάθλημα ανδρών και γυναικών στο ΟΑΚΑ όπου κατατάχθηκε 3ος με πανελλήνιο ρεκόρ εφήβωνSport fm, Πανελλήνιο ρεκόρ ο Φιλανδαράκης, 10-6-2005, ανάκτηση 23-6-2011.. Νωρίτερα, στο πανελλήνιο πρωτάθλημα εφήβων νεανίδων στις 21 Φεβρουαρίου 2004 στην Παιανία, πέτυχε 7.40 στο μήκος.

Το 2006 σε ημερίδα στην Ιεράπετρα πέτυχε 8.09 στα 60 μ. εμπόδια. Στο μήκος, σε ημερίδα τον Ιανουάριο του 2008 στην γενέτειρά του πέτυχε την πρωτιά, με 7,28 μ. στην πρώτη του εμφάνιση με τον ΕΑΡin.gr, Ξεχώρισε ο ο Φιλανδαράκης στο μήκος, 20-1-2008, ανάκτηση 23-6-2011.. Στο πανελλήνιο πρωτάθλημα ανδρών γυναικών του 2010 στην Πάτρα, ο Φιλανδαράκης ήταν 4ος στα 110 μ. με εμπόδια με 14.45 Αποτελέσματα 1ης ημέρας Πανελληνίου Πρωταθλήματος 2010, ΣΕΓΑΣ,  ανάκτηση 23-6-2011..

 Σε διεθνές επίπεδο 

Στο Παγκόσμιο πρωτάθλημα εφήβων-νεανίδων του 2004 ο Φιλανδαράκης ήρθε 8ος. Το 2005 κατέλαβε την 4η θέση  στους πανευρωπαϊκούς αγώνες εφήβων και νεανίδων στα 110 μ. εμπόδια και στους ίδιους αγώνες ήρθε 10ος στο μήκος. Τον Ιούνιο του 2009 στη Σούπερ Λιγκ που έγινε στη Λεϊρία, ο  Φιλανδαράκης πέτυχε  14.19 στα 110μ. με εμπόδια, με αποτέλεσμα η επίδοσή του να δώσει στην Ελλάδα 2 βαθμούς και η χώρα να παραμείνει στην κατηγορία της Σούπερ Λιγκ.  Παρέμεινε στη Σούπερ Λιγκ η Ελλάδα, Sport24,  21-6-2009, ανάκτηση 23-6-2011..

 Παραπομπές 

Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές δρόμων ταχύτητας